**Generalforsamlingsprotokollat, 29. april 2019 i Københavns Snedkerlaugs lokaler, Godthåbsvej 6, Frederiksberg.**

**Dagsorden:**

Valg af dirigent

Oldermanden aflægger beretning

Årsregnskab forelægges til godkendelse

Fastlæggelse af kontingent, jf. kapitel 4.1

Valg af Oldermand (Oldermand er ikke på valg i år)

Valg af revisor samt 2 revisionssuppleanter.

Behandling af indkomne forslag

Eventuelt

**1 Valg af dirigent.**

Oldermanden foreslog Malte Gormsen blev valgt som dirigent. Malte Gormsen takkede for valget, og konstaterede, at generalforsamlingen var lovlig indkaldt i henhold til vedtægter.

**2 Oldermanden aflægger beretning.**

Oldermanden gav en generel status på Danmark i dag inden for branchen.

Dansk økonomi befinder sig i et solidt opsving med flere vækstmotorer i gang på én gang – nemlig; Arbejdsmarked, boligmarked, privatforbrug og investering, som alt sammen reflekterer sig på vores branche.

Der har været fremgang i bygge- og anlægsbranchen siden 2013, og fra 2013 til 2018 er beskæftigelsen i vores branche stegt ed mere end 28.000 personer. Også inden for uddannelse, ser vi generelt, at flere unge vælger vores brancher, og der blev i de første 10 måneder af 2018 indgået 8000 nye uddannelsesaftaler i bygge- og anlægsbranchen. Snedkerbranchen alene har oprettet hele 60% flere praktikpladser, hvilket høster anerkendelse – også fra øverste politiske sted.

Oldermanden nævnte i denne forbindelse, at Snedkersektionen i samarbejde med Snedkernes Uddannelse har udformet ”blivsnedker.dk”, hvor rollemodeller og karrieremuligheder er i fokus, og anbefalede, at vores medlem går ind og kigger på sitet.

I 2019 bliver der folketingsvalg, og desværre er erhvervslivets vilkår ikke højt på listen. Dette forhindrer dog hverken Dansk Byggeri eller Snedkersektionen i, at byde ind hvor de kan, således at der til stadighed vil være fokus på vilkår for små virksomhed, administrative byrder – og andre udfordringer vi i vores branche har.

Oldermanden nævnte i sin beretning også Håndværkerforeningen, og understregede, at alle laugsbrødre har mulighed for at blive medlem. Der er mange gode tiltag, mange gode tilbud, så tjek muligheden og overvej et medlemskab.

Herefter gav Oldermanden en beretning om hvad der er sket i Lauget siden sidste generalforsamling, bl.a. den traditionelle nytårsfest, besøg hos Villum Windows, Skills, Medaljefesten og legater i denne forbindelse, CAD kursus samt lidt om kommende tiltag.

Strategien for Københavns Snedkerlaug er i fuld gang, men det er en længere process, og Oldermanden bad medlemmerne have lidt tålmodighed.

Oldermanden sluttede af med et stort tak til alle vores medlemmer samt til bestyrelsen for godt samarbejde.

Beretningen gav ikke anledning til kommentarer eller spørgsmål.

**3 Årsregnskabet forlægges til godkendelse**

Revisor Carsten Mønster gennemgik i kort træk det udleverede regnskab, og understregede, at den anvendte regnskabspraksis er ændret i forhold til sidste år, hvor det på generalforsamlingen 2018, blev besluttet at føre urealiserede kursregulering ind til dagskurs pr. 31. december i resultatopgørelsen. Denne ændringer påvirker sidste års resultat positivt med 522.870. I 2018 har denne ændring påvirket resultatet negativt med 437.240.

Efter gennemgangen blev der stillet uddybende spørgsmål, som blev besvaret. Herudover blev det besluttet, at der fremadrettet i regnskabet skal medfølge specifikation af værdipapirer.

Kommentarer og ønsker blev taget ad nota, og regnskabet blev godkendt.

**4. Fastlæggelse af kontingent, jf. kap. 4.1**

Det blev besluttet, at bibeholde det nuværende kontingent på DKK 1.275 i kvartalet for aktive medlemmer, og DKK 550 for passive.

**5. Valg af Oldermand**

Oldermanden ikke på valg i år

**6. Valg af bestyrelsesmedlem**

Annette Daley blev genvalgt – og klappet ind.

**7. Valg af revisor og revisorsuppleanter.**

Alle blev genvalgt – og klappet ind.

**8, Behandling af indkomne forslag**

Der var ingen indkomne forslag i år.

9. Eventuelt

Jørgen Hansen understregede endnu engang, at Snedkerprisen IKKE er ny. Snedkerprisen er tidligere givet til hhv. Casper Salto og Christian Hvidt. Forskellen er, at dengang blev pengene doneret af Lauget – og i dag doneres de af Kirsten og Freddy Johansens Fond. Det blev aftalt, at hjemmesiden opdateres, og fremhæver de to tidligere vindere.

Bør vi overveje nyt navn til Snedkerprisen – evt. Københavns Snedkerlaugs Snedkerpris?

Jacob Winther efterspurgte netværk, erfagrupper el. lign, således at vi i Lauget kan bruge hinanden mere. Oldermanden helt enig, og det er en af de ting der sættes stor fokus på i forbindelse med udviklingen af vores fremtidige strategi.

Vi SKAL have flere og nye medlemmer, men problemet for mange er det faktum, at man også – efter 2 år i Københavns Snedkerlaug – SKAL være medlem af Dansk Byggeri, hvilket alle bestemt ikke er interesseret i. Bestyrelsen vil kigge på muligheder.

Herefter takkede Dirigent Malte Gormsen af, og bød velkommen til Thomas Damholt.

Thomas Damsholt fra Advodan gav nogle skarpe og inspirerende input til testamente, ægtepagter m.m og der er ingen tvivl om, at der er flere der skal hjem og undersøge hvordan de/familien/firmaet egentligt er stillet.

Alle Laugets medlemmer kan til enhver kontakte Thomas Damsholt – uden beregning – til en snak om netop disse emner. Du kan få Thomas’ kontaktinfo hos Vibeke – telefon 41122377 eller vibeke@snedkerlauget.dk

Efter Thomas Damholts spændende indlæg bød vi velkommen til Max Mulligan Constable fra Malte Gormsen, der har modtaget sølv, men som desværre ikke kan modtage medalje på Rådhuset den 15. maj grundet skoleophold i Herning.

Lauget har derfor valgt, at give ham et legat i lighed med øvrige bronze- og sølvmedaljer. Stort tillykke til Max.